Hanke: Koulun työpajat

# Kesto

12 viikkoa, jokainen yksittäinen työpaja kestää 1–1,5 tuntia (sovittavissa)

# Ryhmä

Enintään 15 henkilöä, jotka ovat iältään n. 10–14-vuotiaita

# Tiivistelmä

Tarinat kiehtovat ihmisiä sekä luovat yhteyksiä ja empatiaa. Ne kannustavat ihmisiä pohtimaan ympäröivää maailmaa ja arvioimaan uudelleen, mitä he tietävät ja mitä luulevat tietävänsä maailmasta. Nämä työpajat (12 viikkoa) on suunniteltu auttamaan osallistujia kertomaan omia tarinoitaan ja muuttumaan vastaanottavaisiksi tarinoille, joiden kertojat tulevat niin samanlaisista kuin erilaisista taustoista ja kulttuureista. Se kannustaa kehittämään luovia kirjoitus- ja tarinankerrontataitoja. Osallistujat eivät enää ajattele vain lempitarinoitaan vaan oppivat tuntemaan erilaisia tarinaelementtejä ja kertomaan omia tarinoita heille tärkeistä asioista. Osallistujat luovat ja esittelevät pienissä ryhmissä kirjoitetun tekstin ja siihen liittyvän kansikuvan.

# Tavoitteet

* Kehittää luovaa ajattelua ja viestintätaitoja eri tilanteissa
* Kehittää luku-, kuuntelu- ja harkintataitoja
* Kehittää tiimi- ja yhteistyötaitoja sekä keinoja päästä yksimielisyyteen
* Kehittää erilaisuuden arvostusta ja inklusiivisia ajattelutapoja

# Työpajojen pääpiirteet

|  |  |  |
| --- | --- | --- |
| **Viikko** | **Aktiviteetti** | **Lopputulos** |
| 1 | **Toisiin tutustuminen**  **- Toisien kuvailu**  Osallistujat kertovat parille itsestään: he kertovat nimensä ja kolme hauskaa faktaa itsestään. Sitten jokainen osallistuja kertoo ryhmälle paristaan.  Esim. Tässä on Jose. Hän on kotoisin Oulusta. Hän pitää ratsastamisesta, ja hänellä on lemmikkichinchilla nimeltä Tutti.  **- Tarinat, joista pidämme**  Vapaamuotoinen keskustelu osallistujien lempitarinoista: elokuvista, kirjoista, TV-ohjelmista, videopeleistä tai sarjakuvista. Millaisista tarinoista he pitävät? Millaisia tarinat ovat: surullisia, hauskoja, hassuja? Miksi he pitävät niistä? | - Osallistujat oppivat tuntemaan toisensa |

|  |  |  |
| --- | --- | --- |
| 2 | **Tarinoihin tutustuminen**  **- Kansileikki**  Osallistujille näytetään kirjojen kansia ilman niiden nimiä. Sitten he keskustelevat siitä, mistä kirjassa on heidän mielestään kyse, keitä sen hahmot ovat, mikä sen genre on ja kenelle se on tarkoitettu?  **- Tarinan esittäminen pantomiimina**  Jokainen osallistuja keksii yhden olemassa olevan tarinan (kirjan, elokuvan, sarjakuvan jne.). Sitten he esittävät tarinan juonen muille osallistujille pantomiimina, ja muiden on arvattava tarinan nimi. | * Tarinankerronnan visuaalisiin puoliin tutustuminen * Ideoiden viestiminen epätavallisella tavalla |
| 3 | **Tarinan rakenne**  **- Tarinapalapeli**  Osallistujille annetaan kortteja, joissa on tarinan alkuja, keskiosia ja loppuja. Heidän pitää laittaa ne järjestykseen.  **- Tyhjien kohtien täyttäminen**  Osallistujille annetaan kaksi korttia, joissa on osa tarinaa (alku, keskiosa tai loppu) ja yksi tyhjä kortti. Heidän on luotava tarinan puuttuva osa ja kirjoitettava se kortille. | * Tarinan rakenteen ymmärtäminen * Luovuuden kehittyminen * Rakenteellinen työskenteleminen ja luova ajattelu |
| 4 | **Tarinoita, joilla on merkitystä**  **- Mielikuvakartat**  Osallistujia pyydetään miettimään heille tärkeitä aiheita, ideoita ja tapahtumia ja kirjoittamaan ne paperille (esim. perhe, ilmastonmuutos tai vaalit). Sitten heitä pyydetään luomaan mielikuvakarttoja sanoista, ideoista ja kuvista, jotka he yhdistävät näihin asioihin.  **- Tarinan johdatteleminen**  Osallistujille annetaan visuaalisia kehotteita (tulevat annettuina). He kehittävät 2–3 hengen ryhmissä tarinaideoita visuaaliseen kehotteeseen liittyen. | * Omien tarinoiden luominen visuaalisia apuvälineitä käyttämällä * Tärkeiden aiheiden pohdinta |
| 5 | **Tarinan aloittaminen**  **- Tarinan ideointi**  Osallistujista muodostetaan 3–5 hengen ryhmiä. He käyttävät tusseja ja muistilappuja ja keksivät mahdollisimman monta tarinaideaa. Tämän jälkeen he esittelevät kaikki tarinaideat ja poistavat ryhmänä ne ideat, joita he eivät halua työstää, kunnes he löytävät yhden idean, jonka parissa he kaikki haluavat työskennellä. | * Luovan ajattelun kehittäminen * Ideointi * Neuvottelutaidot ja yksimielisyyteen pääseminen |
| 6 | **Hahmot**  - **Kuka** **kukin on**  Osallistujia pyydetään keksimään hahmoja tarinalleen. Heidän on keskusteltava siitä, miksi he keksivät juuri nämä hahmot. Miksi heidän mielestään näiden hahmojen tarina tulee kertoa? Keitä he ovat? Mitkä ovat heidän motivaationsa? Kirjoita lyhyt kuvaus jokaisesta hahmosta  **- Kuulkaa heidän puhuvan**  Osallistujat valitsevat 2–3 hahmoa ja kirjoittavat niille lyhyen vuoropuhelun. Vuoropuhelun pitäisi jollain tapaa kuvata sitä, mitä hahmot haluavat ja keitä he ovat.  Jokainen ryhmä esittää pienen kohtauksen ja lukee vuoropuhelun  muille osallistujille. | * Luovan ajattelun kehittäminen * Päätöksentekotaitojen kehittäminen * Julkisesti puhuminen * Empatian kehittyminen |

|  |  |  |
| --- | --- | --- |
| 7 | **Ympäristö**  **- Ja sitten tapahtui näin**  Osallistujille annetaan muutamia ympäristöjä (esim. aavikko, moottoritie, lumottu metsä, olohuone). Heitä pyydetään kirjoittamaan muutamia (5–10) ideoita siitä, mitä tässä ympäristössä voisi tapahtua. Mutta ideoiden on oltava odottamattomia ja asioita, joita ei yleensä tapahdu siinä ympäristössä.  **- Tarinan alustaminen**  Osallistujia pyydetään ideoimaan omissa ryhmissään, missä he haluavat tarinansa tapahtuvan. He kirjoittavat ideansa post-it-lapuille ja valitsevat sitten ympäristön. Onko kyse vain yhdestä paikasta? Muuttuuko ympäristö? | * Luovan ajattelun kehittäminen * Odotuksien horjuttaminen |
| 8 | **Juonen kehittäminen**  Osallistujia kannustetaan hahmottelemaan juoni korttien avulla ohjaajien opastuksella. | * Kirjoitustaitojen kehittyminen * Ideoiden jäsentäminen |
| 9 | **Kuvakäsikirjoitus**  Ensin osallistujat ja ohjaajat keskustelevat siitä, mitä kuvakäsikirjoituksella tarkoitetaan. Sitten osallistujat luovat tarinan kohtaus kohtaukselta tekemällä kuvakäsikirjoituksen. | * Visuaalisen tarinan luominen * Huomion kiinnittäminen yksityiskohtiin |
| 10 | **Kokonaisuuden muodostaminen**  Osallistujat kirjoittavat tarinan juonihahmotelmaa ja kuvakäsikirjoitusta hyödyntäen. | * Kirjoitustaitojen kehittyminen * Tiimityötaitojen kehittyminen * Yhteistyötaitojen kehittyminen |
| 11 | **Nimi & kansikuva**  Osallistujat päättävät ryhmissä lopullisen nimen ja luovat tarinaan sopivan kansikuvan. | * Ideoiden ilmaiseminen ytimekkäästi * Visuaalisen esityksen kehittäminen |
| 13 | **Tarinoiden kertominen**  Osallistujat jakavat tarinansa muiden kanssa. Loppuhuomiot ja -keskustelu. | * Julkisesti puhumisen taidot kehittyvät * Kuuntelutaidot sekä palautteen antaminen ja vastaanottaminen |

**Lopputulokset**

* Luovan kirjoittamisen ja visuaalisen tarinankerronnan taidot
* Ideoiden priorisointi ja jäsentäminen
* Empatia, viestiminen ja suvaitsevaisuus
* Kirjoitus-, kuuntelu- ja harkintataidot
* Tiimityö ja yksimielisyyden saavuttaminen
* Julkisesti puhumisen taidot ja esiintymistaidot